钦定古今图书集成/理学汇编/经籍典/第079卷 > 宋朱子大全集 > 《答吴仁杰》
## 钦定古今图书集成/理学汇编/经籍典/第079卷 > 宋朱子大全集 > 《答吴仁杰》

“古《易》既画全卦，系以彖辞，又再画本卦，分六爻而系
以爻辞”，似涉重复。且覆卦之法，不知何所考据，近岁林栗侍郎乃有此说，然其法又与所论小异，不知曾
见其书否？渠亦自以为先儒未发之秘，则是古未尝
有是说也。且如所论，以用九为少阳，用六为少阴，如
此则当为用七用八矣，何九六之有乎？此与《启蒙》陋
说。正相南北。不审今当定从何说。因笔。幸见喻也。

又

吕伯恭顷尝因晁氏本更定《古易》十二篇，考订颇详。
然据淳于俊之说，便以今王弼《易》为郑康成《易》，尝疑
其未安。今得所示，分别郑、王二本，乃有《归著》，甚善。然
不知别有何证据也？